Jean Schroeder
De Jean Schroeder, gebuer den 12. August 1947, ass e lëtzebuergeschen Historiker a pensionéierte Geschichtsprofesser (Lycée classique d'Echternach a Centre universitaire de Luxembourg).

Hien ass an der mëttelalterlecher Geschicht an an der Geschicht vun Iechternach spezialiséiert. Am Februar 1975 huet hien op der Albert-Ludwigs-Universitéit Freiburg, mat enger Dissertatioun zum Theema Bibliothek und Schule der Abtei Echternach um die Jahrtausendwende, promovéiert (PhD). Zanterhier huet hien, virun allem an den 1980er an 1990er Joren, eng ganz Rëtsch Fuerschungsaarbechten iwwer d'Iechternacher Sprangpressessioun, d'Iechternacher Abtei an den Hellege Willibrord publizéiert.

De Jean Schroeder ass zanter 1980 membre effectif vun der Section des sciences historiques vum Institut grand-ducal.

Publikatiounen (Auswiel) 

 Bibliothek und Schule der Abtei Echternach um die Jahrtausendwende - Inaugural-Dissertation zur Erlangung der Doktorwürde der Philosophischen Fakultäten der Albert-Ludwigs-Universität zu Freiburg i. Br.; in: Publications de la Section historique (PSH) de l'Institut grand-ducal de Luxembourg, Bd. XCI; Lëtzebuerg (Drock: Joseph Beffort), 1977; Ss. 201-378.
 [1] Echternach im Spiegel der europäischen Geschichtsforschung, [2] Der Name Echternach. Sprachliche Entwicklung, Ursprung, Bedeutung, [3] Zu den Beziehungen zwischen Echternach und England/Irland im Frühmittelalter, [4] Echternach: An der Wiege der deutschen Sprache; véier Studien, déi (mat Beiträg vun aneren Historiker) in: Hémecht - Zeitschrift für Luxemburger Geschichte publizéiert goufen; Joergank 31, 1979, Heft 3 (Spezialnummer!).
 Le comte Sigefroid de Luxembourg et la réforme de l'abbaye d'Echternach (973); in: Publications de la Section historique (PSH) de l'Institut grand-ducal de Luxembourg, Bd. XCV; Lëtzebuerg (Drock: Joseph Beffort), 1981; Ss. 283-298.
 Echternach in Forschung und Literatur. Besprechungen und Hinweise; in: Echternacher Studien - Veröffentlichungen des Instituts für Echternach-Forschung / Études epternaciennes - Publications de l'Institut d'Echternach; Bd. II (1982); Lëtzeburg (Sankt-Paulus Druckerei); Ss. 87-115.

Lëtzebuergesch Historiker
Gebuer 1947
Lëtzebuergesch Lycéesprofesseren
Membere vun der Section historique vum Institut grand-ducal